Folketing
2010-04-12

Det er denne kontrol, der ligger til afgørende grund for besætningens status og dermed afgør, om belægningsgraden kan øges ud over de 33 kg. Hermed vil der naturligvis være et incitament til at have gode forhold til gavn for kyllingerne, og derfor er dette lovforslag et skridt i den rigtige retning. Samtidig vil en harmonisering af forholdene i alle lande gavne danske kyllingeproducenters konkurrenceevne i forholdet til udlandet. Jeg ser frem til den fortsatte udvalgsbehandling, men jeg synes alt i alt, at det er et godt forslag, som Det Konservative Folkeparti støtter.